Φασόλια μαυρομάτικα γιαχνί με μπέικον
Ένα γιαχνί με τα ευκολόβραστα μαυρομάτικα, μυρωδάτη γλυκιά πάπρικα και λίγο μπέικον, που αρέσει σε μικρούς και μεγάλους.
500 γρ. φασόλια μαυρομάτικα, 1 ξερό κρεμμύδι, ψιλοκομμένο, 2 κουτ. γλυκού ντοματοπελτές, αραιωμένος σε 500 ml ζεστό νερό, 1/3 μάτσο μαϊντανός, ψιλοκομμένος, 150 γρ. μπέικον, σε κυβάκια ή σε φέτες μέτρια κομμένες, 1/2 κουτ. γλυκού πάπρικα γλυκιά, 100 ml ελαιόλαδο, αλάτι, φρεσκοτριμμένο πιπέρι
Βάζουμε τα μαυρομάτικα σε μια μεγάλη κατσαρόλα με κρύο νερό τόσο ώστε να τα σκεπάζει κατά 5-6 εκ.Βράζουμε σε μέτρια φωτιά για περίπου 20 λεπτά, μέχρι να μαλακώσουν, χωρίς όμως να λιώσουν και έπειτα τα στραγγίζουμε.Στην ίδια κατσαρόλα, άδεια πλέον, σοτάρουμε το μπέικον μέχρι να ροδίσει και να γίνει τραγανό και το βγάζουμε σε ένα σκεύος.Στην ίδια κατσαρόλα ζεσταίνουμε το λάδι και σοτάρουμε το κρεμμύδι για 2-3 λεπτά.Ρίχνουμε τα βρασμένα μαυρομάτικα, ανακατεύουμε να λαδωθούν καλά, πασπαλίζουμε με αλατοπίπερο και την πάπρικα και ρίχνουμε το νερό με τον πελτέ.Μαγειρεύουμε σε δυνατή φωτιά για 10-15 λεπτά, μέχρι να μαλακώσουν καλά τα φασόλια και να δέσει η σάλτσα.Ρίχνουμε το μπέικον, ανακατεύουμε και αποσύρουμε.Πασπαλίζουμε με τον μαϊντανό και σερβίρουμε τα φασόλια μαυρομάτικα γιαχνί με μπέικον.
Αλλαντικά,Φασόλια